Predkladacia správa

Predmetný materiál sa predkladá na rokovanie vlády Slovenskej republiky v súlade so Smernicou Ministerstva financií Slovenskej republiky č. MF/29599/2005-312 zo dňa 14.12.2005 na vypracovanie návrhov záverečných účtov rozpočtových kapitol, štátnych fondov a na vypracovanie návrhu záverečného účtu verejnej správy. 

Predložený materiál poskytuje komplexný pohľad na hospodárenie Správy štátnych hmotných rezerv Slovenskej republiky s prostriedkami štátneho rozpočtu za hodnotené obdobie. Umožňuje získať podrobný prehľad o dosiahnutých rozpočtových príjmoch, doplnkových príjmoch, ktoré boli dosiahnuté  z mimorozpočtových príjmov plynúcich z výnosov z termínovaných vkladov, ako aj prevodom z účtu obmien, zámen a pôžičiek hmotných rezerv, prostredníctvom ktorých  Správa štátnych hmotných rezerv Slovenskej republiky riešila nedostatok bežných výdavkov pridelených v rámci schválených limitov a záväzných ukazovateľov rozpočtu kapitoly Správy štátnych hmotných rezerv Slovenskej republiky  pre rok 2005. Na základe analýzy predkladáme podrobný prehľad o čerpaní bežných a kapitálových výdavkov podľa jednotlivých činností Správy štátnych hmotných rezerv Slovenskej republiky a tvorbu a použitie bežného účtu obmien a zámien štátnych hmotných rezerv.